Държавен вестник, бр. 24, 2026 г., стр. 21

БРОЙ  24	
Д Ъ Р Ж А В Е Н  В Е С Т Н И К 	
СТР.  21   
(3) Редът за разглеждане на исканията 
за отмяна или заличаване на действието на 
международни регистрации на марки с по­
сочване на Република България се определя 
с наредбата по чл. 69, ал. 4.
Трансформация
Чл. 107ж. (1) Притежателят на междуна­
родна регистрация на марка с посочване на 
Република България, която е била заличена 
по искане на ведомството на страната на 
произхода вследствие на настъпването в срок 
от 5 години от датата на международната 
регистрация на някое от обстоятелствата 
съгласно чл. 6, ал. 3 от Протокола, може 
да поиска трансформация, като подаде в 
Патентното ведомство заявка за нейната ре­
гистрация за всички или за част от стоките
и/или услугите є, съдържаща посочването по 
чл. 42, ал. 3, т. 12.
(2) Посочването на Република България 
трябва да не е оттеглено към момента, в 
който се подава заявката, и признаването на 
действието на международната регистрация 
да не е отказано с влязло в сила решение.
(3) Заявката се подава в рамките на три 
месеца от датата, на която в Международния 
регистър на марките е вписано заличаване 
на международната регистрация.
(4) Заявката се подава от лицето, което е 
притежател на международната регистрация 
към момента, в който тя е заличена, за мар­
ката, предмет на заличената международна 
регистрация, за всички или за част от стоките 
или услугите, за които международната ре­
гистрация посочва Република България и за 
които в Международния регистър е вписано 
заличаване.
(5) Когато не са изпълнени изискванията 
на ал. 1, 3 и 4, на заявителя се предоставя 
едномесечен срок за отстраняване на нере­
довностите.
(6) Когато в срока по ал. 5 нередовностите 
не бъдат отстранени или не са изпълнени ус­
ловията по ал. 2, трансформацията се отказва 
с решение на държавен експерт по чл. 64. При 
отказ на трансформацията, за дата на пода­
ване на заявката по ал. 1 се счита датата на 
подаването є в Патентното ведомство, за 
което се уведомява заявителят.
(7) За всяка заявка, която отговаря на 
изискванията на ал. 1 – 4, се проверява дали 
са платени дължимите държавни такси за 
заявяване и експертиза. Когато таксите не 
са платени или са платени в непълен размер, 
на заявителя се предоставя 14-дневен срок за 
плащането им. След изтичане на този срок 
таксите може да бъдат заплатени в допълни­
телен 14-дневен срок, като се дължат в двоен 
размер. Ако и в допълнителния срок таксите 
не са платени, заявката се смята за оттегле­
на и производството по нея се прекратява с 
решение на държавен експерт по чл. 64, за 
което се уведомява заявителят.
(8) При трансформация на международна 
регистрация на марка, чието действие все още 
не е признато на територията на Република 
България, ако заявката отговаря на изисква­
нията на ал. 1 – 4, производството продължава 
от последното редовно извършено действие в 
Патентното ведомство по трансформираната 
международна регистрация.
(9) При трансформация на международна 
регистрация на марка, която е с признато 
действие на територията на Република Бъл­
гария, ако заявката отговаря на изискванията 
на ал. 1 – 4, се взема решение за регистрация 
на марката. Марката се вписва в Държавния 
регистър на марките и се публикува в Офи­
циалния бюлетин на Патентното ведомство в 
първия възможен брой в срок до един месец 
от датата на решението. При изрично искане 
и заплатена държавна такса на заявителя се 
издава свидетелство за регистрация.
Заместване
Чл. 107з. (1) Вписването на заместването 
на национална регистрация на марка с меж­
дународна съгласно чл. 4а от Протокола се 
извършва въз основа на изрично писмено 
искане от притежателя на международната ре­
гистрация, подадено в Патентното ведомство, и 
при заплащане на дължимата държавна такса.
(2) Искането по ал. 1 съдържа:
1. номера на международната регистрация;
2. номера на националната регистрация;
3. име и адрес на притежателя на нацио­
налната и международната регистрация;
4. списък на стоките и/или услугите, посо­
чени в международната регистрация, за които 
се иска вписване на заместването.
(3) Заместването се вписва в Държавния 
регистър на марките, когато се установи 
идентичност на марките и притежателя, и 
ако всички или част от стоките и/или услу­
гите, посочени в искането, са обхванати от 
тези, за които международната регистрация 
има признато действие на територията на 
Република България.
(4) Когато в хода на разглеждане на искането 
се констатират нередовности, на притежателя 
на международната регистрация се изпраща 
уведомление, с което му се предоставя ед­
номесечен срок за отстраняването им. Ако 
нередовностите не бъдат отстранени в срок, 
производството по разглеждане на искането 
се прекратява с решение на държавен експерт 
по чл. 64, за което се уведомява притежателят 
на международната регистрация.
(5) За вписването на заместването Патент­
ното ведомство изпраща съобщение до Меж­
дународното бюро и уведомява притежателя 
на международната регистрация.
(6) Вписването на заместването не прекра­
тява действието на националната регистрация.